stanford-oval/wikipedia huggingface dataset:
NHL 22

| NHL 22 |
| --- | --- |
 Kansainvälisen version kansikuva jossa esiintyy Auston Matthews
Kehittäjä:  EA Vancouver
Julkaisija:  EA Sports
Jakelija:  PlayStation Store ja Microsoft Store
Pelisarja:  NHL
Pelimoottori:  Frostbite 3
Julkaistu:  15. lokakuuta 2021
Lajityyppi:  urheilupeli
Pelimuoto:  Yksinpeli, moninpeli
Alusta:   Playstation 4  Playstation 5  Xbox One  Xbox Series X ja Series S 
Lisenssi:  Suljettu lisenssi
Jakelumuoto:  Blu-ray-levy ja digitaalinen jakelu
Lisää peliartikkeleitaVideopelien teemasivulla
Infobox OK : 
NHL 22 on EA Canadan kehittämä ja EA Sportsin julkaisema jääkiekkoaiheinen urheilupeli, joka on NHL-pelisarjan 31. osa.
Uuden pelimoottorin myötä peli julkaistiin kahdeksannen sukupolven konsolien lisäksi ensimmäistä kertaa PlayStation 5:lle ja Xbox Series Series X/S:lle.
Pelissä on paljon uusia animaatioita ja liikkeitä. Grafiikoita ja animaatioita on paranneltu ja tehty realistisimmiksi. Pelissä on myös uusia ominaisuuksia ja pelattavuutta on parannettu. Esimerkiksi teköalystä on tehty parempi.
NHL 22 pelissä on IIHF-lisenssi. Pelin maajoukkueilla on aidot ja omat IIHF-peliasut ja -tunnukset. Pelissä supertähti ja eliitti pelaajilla on uusia X-Factor ominaisuuksia ja kykyjä. Peliin on lisätty mahdollisuus pelata nuorten maailmanmestaruuskisat. Tammikuussa 2022 peliin päivitettiin puolestaan miesten ja naisten MM-formaatit ja kokoonpanot.
Peliin on lisätty kolme uutta maajoukkuetta: Slovenia, Unkari ja Etelä-Korea. Pelissä on myös mukana uusin NHL joukkue Seattle Kraken.
Vuoden 2022 puolella pelistä poistettiin Venäjän sekä Valko-Venäjän maajoukkueet.
Pelin kansikuvassa on jääkiekkoilija Auston Matthews. Matthews on myös NHL 20-pelin kansikuvassa.
Soundtrack

NHL 22-soundtrack paljastettiin 6. lokakuuta 2021, ja siinä esiintyvät artistit, kuten Angels & Airwaves, Grouplove, Jxdn, KennyHoopla, Machine Gun Kelly, Volbeat, Arkells, Dropkick Murphys, Imagine Dragons, Johnossi, K.Flay, Royal Blood, Strumbellas ja Twenty One Pilots. Pelissä on tähän mennessä sarjan suurin soundtrack, joka sisältää 44 kappaletta.
Vahvistetut Liigat

•  Miesten maajoukkueet
•  Naisten maajoukkueet
•  Nuorten maajoukkueet
•  NHL
•  AHL
•  OHL
•  ECHL
•  CHL
•  WHL
•  QMJHL
•  CHL
•  Liiga
•  SHL
•  HockeyAllsvenskan
•  ICE
•  DEL
•  NL
•  ELH
Aiheesta muualla

Viralliset nettisivut
| n k NHL-pelisarja |
| --- | --- |
 NHL Hockey  93  94  95  96  97  98  99  2000  2001  2002  2003  2004  2005  06  07  08  09  10  11  Slapshot  12  13  14  15  Legacy Edition  16  17  18  19  20  21  22  23
OnePlus 9 Pro

| OnePlus 9 |
| --- | --- |

Valmistaja:  OnePlus
Julkaistu:  2021
Muut versiot:  OnePlus 9
Käyttöverkot:  2G, 3G, 4G, 5G
Mitat:  163,2 × 73,6 × 8,7 mm
Paino:  197 g
Näyttö:  6,7", 120 Hz
Näytön kuvatarkkuus:  1 400 × 3 216 px
Suoritin:  Qualcomm Snapdragon 888 -kahdeksan­ydinprosessori
Grafiikkapiiri:  Adreno 660
Muisti:  128 tai 256 Gt
Keskusmuisti:  8 tai 12 Gt
Takakamera:  48 Mpx + 50 Mpx (ultralaajakulma) + 8 Mpx (tele) + 2 Mpx (monokromi)
Etukamera:  16 Mpx
Käyttöjärjestelmä:  Android 11, päivitettävissä Android 14 -versioon, OxygenOS 14
Akku:  4 500 mAh
Liitännät:  USB-C
Muistikorttipaikka:  ei ole
Muuta:  sormenjälkitunnistin, IP68
Infobox OKVirheellinen NIMI-arvo: 
OnePlus 9 Pro on OnePlussan 23. maaliskuuta 2021 julkistama älypuhelin. Suomessa se tuli myyntiin 899 euron hintaan.
Puhelimessa on kahdeksanydinprosessori ja 6,7 tuuman näyttö, joka tukee 120 hertsin virkistystaajuutta. Tallennustilaa on valittavana 128 tai 256 gigatavua ja keskusmuistia 8 tai 12 gigatavua. Puhelimessa on neljä takakameraa. Pääkameran tarkkuus on 48 megapikseliä, ultralaajakulmakameran 50 megapikseliä, telekameran kahdeksan megapikseliä ja monokromikameran kaksi megapikseliä. Telekamerassa on 3,3-kertainen optinen zoom ja 30-kertainen digitaalinen zoom. Etukameran tarkkuus on 16 megapikseliä. Puhelimessa on näytönalainen sormenjälkitunnistin. Akun kapasiteetti on 4 500 milliampeerituntia, ja se tukee 65 watin pikalatausta ja 50 watin langatonta latausta. Puhelin on pölyn- ja vedenkestävä, ja sen IP-luokitus on 68.
Käyttöjärjestelmänä on Android 11 ja OxygenOS 11. Käyttöjärjestelmä on päivitettävissä Android 14 -käyttöjärjestelmäversioon saakka.
Aiheesta muualla

Kuvia tai muita tiedostoja aiheesta OnePlus 9 Pro Wikimedia Commonsissa
OnePlus 9 Pro OnePlussan sivuilla
| n k OnePlus tuotteet |
| --- | --- |
Älypuhelimet:  One (2014)  2 (2015)  X (2015)  3 (2016)  3T (2016)  5 (2017)  5T (2017)  6 (2018)  6T (2018)  7 (2019)  7 Pro (2019)  7T (2019)  7T Pro (2019)  8 (2020)  8 Pro (2020)  Nord (2020)  8T (2020)  Nord N100 (2020)  Nord N10 (2020)  9 (2021)  9R (2021)  9 Pro (2021)  CE (2021)  Nord N200 (2021)  Nord 2 (2021)  10 Pro (2022)  10T (2022)  11 (2023)  11R (2023)  Nord CE 3 Lite (2023)  Nord 3 (2023)  Open (2023)  Nord 4 (2024)  Nord CE 4 Lite (2024) 
Kuulokkeet:  Bullets Wireless (2018)  Bullets Wireless 2 (2019)  Bullets Wireless Z (2020, vain Intian markkinoille)  Buds (2020)  Buds Z (2020) 
Puettavat tietokoneet:  Band (2021, vain Intian markkinoille)  Watch (2021)  Watch  (2024)  Watch 2R (2024) 
Taulutietokoneet:  Pad (2023) 
Televisiot:  OnePlus TV (2018)  OnePlus TV Q1 (2020)  OnePlus TV Q1 Pro (2020)  OnePlus TV Y -sarja  OnePlus TV U -sarja 
Luettelo OnePlussan tuotteista
King for a Day... Fool for a Lifetime

| King for a day> .. fool for a lifetime Faith No More |
| --- | --- | --- |

Studioalbumin tiedot
 Julkaistu: 28. maaliskuuta 1995
 Tuottaja(t): Faith No More, Andy Wallace
 Tyylilaji: Alternative metal
 Kesto: 56.49
 Levy-yhtiö: Slash Records
Faith No Moren muut julkaisut
| Angel Dust 1992 | King for a day... fool for a lifetime 1995 | Album of the Year 1997 |
King for a day... Fool for a Lifetime on amerikkalaisyhtye Faith No Moren viides studioalbumi. Levyn tunnetuimmat kappaleet ovat "Evidence", "Digging the Grave" ja "The Gentle Art of Making Enemies".
Kappalelista

Get Out – 2.20 (säv. Patton)
Ricochet – 4.28 (säv. Gould/Bordin/Patton)
Evidence – 4.54 (säv. Gould/Bordin/Spruance)
The Gentle Art of Making Enemies – 3.29 (säv. Gould/Bordin/Patton)
Star A.D. – 3.23 (säv. Gould/Bordin/Patton)
Cuckoo for Caca – 3.43 (säv. Gould/Patton/Spruance)
Caralho Voador – 4.00 (säv. Gould/Patton/Bordin)
Ugly in the Morning – 3.06 (säv. Patton/Spruance/Gould)
Digging the Grave – 3.03 (säv. Gould/Bordin/Patton)
Take This Bottle – 4.59 (säv. Gould)
King for a Day – 6.35 (säv. Gould/Bottum/Bordin/Patton/Spruance)
What a Day – 2.38 (säv. Patton/Spruance)
The Last to Know – 4.28 (säv. Gould/Patton/Bordin)
Just a Man – 5.36 (säv. Gould/Bottum)
Kokoonpano

Mike Bordin – rummut
Roddy Bottum – koskettimet
Billy Gould – basso
Trey Spruance – kitara
Mike Patton – laulu
Listasijoitukset > Albumi

| Lista | Sijoitus |
| --- | --- |
 Billboard 200: 31
 Britannian albumilista: 5
 RIANZ: 3
: 8
: 7
: 9
: 8
: 5
: 6
: 22
Listasijoitukset > Singlet

| Vuosi | Single | Listasijoitukset>  UK | Listasijoitukset>  AUS | Listasijoitukset>  NZ | Listasijoitukset>    | Listasijoitukset>    | Listasijoitukset>    | Listasijoitukset>    | Listasijoitukset>  | Listasijoitukset>  | Listasijoitukset>  |
| --- | --- | --- | --- | --- | --- | --- | --- | --- | --- | --- | --- |
| 1995 | "Digging the Grave" | 16 | 12 | 16 | 23 | - | 39 | 11 |  |  |  |
| 1995 | "Ricochet" | 27 | 58 | - | - | - | - | - |  |  |  |
| 1995 | "Evidence" | 32 | 27 | 38 | - | 42 | - | - |  |  |  |
Aiheesta muualla

King for a Day... Fool for a Lifetime Discogsissa. (englanniksi)
Albumi King for a Day... Fool for a Lifetime Encyclopaedia Metallum -sivustolla (englanniksi)
| n k Faith No More |
| --- | --- |
 Roddy Bottum  Billy Gould  Mike Bordin  Mike Patton  Jon Hudson   Wade Worthington  Mike Morris  Jim Martin  Chuck Mosley  Trey Spruance  Dean Menta  Courtney Love  Joe Pye  Paula Frazer  Walter  Mark Bowen  Scott Colbertson  Mark Stewart  Desmond Trial  Jake Crucifix 
Studioalbumit:  We Care a Lot  Introduce Yourself  The Real Thing  Angel Dust  King for a Day... Fool for a Lifetime  Album of the Year  Sol Invictus 
Livealbumit:  Live at the Brixton Academy 
Kokoelmat:  Who Cares a Lot?  This Is It: The Best of Faith No More  Epic and Other Hits  The Platinum Collection  The Works  The Very Best Definitive Ultimate Greatest Hits Collection  MidLife Crisis: The Very Best of Faith No More
Siilinjärven helluntaiseurakunta

| Siilinjärven helluntaiseurakunta> Coti Siilinjärvi |
| --- | --- |
 Siilinjärven helluntaiseurakunta marraskuussa 2023.
Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1974
Pääkirkko:  Viertotie 6 71800 Siilinjärvi
Aiheesta muualla
Sivusto
Infobox OKNimi-testi OK: 
Siilinjärven helluntaiseurakunta eli Coti Siilinjärvi on Siilinjärvellä toimiva helluntaiseurakunta. Seurakunta on perustettu vuonna 1974. Seurakunnan toimitilat sijaitsevat Siilinjärven keskustassa Viertotiellä. Seurakunta kuuluu Suomen Helluntaikirkko-kirkkokuntaan.
Seurakunnan toimintamuotoihin kuuluva jumalanpalvelusten ja sanan ja rukouksen iltojen lisäksi lapsi- ja nuorisotyö, puhelinhartaus, radiotyö, raamattukoulu, musiikkitoiminta, naisten ryhmät, ruoka-apu ja lähetystyö Tansaniassa ja Venäjän Karjalassa. Seurakunta järjestää myös lähetyskoulutusta. Siilinjärven helluntaiseurakunnan yhteydessä toimii Royal Rangers -partiojärjestö.
Aiheesta muualla

Kuvia tai muita tiedostoja aiheesta Siilinjärven helluntaiseurakunta Wikimedia Commonsissa
| n k Helluntaiherätys Suomessa |
| --- | --- |
 Historia 
Kirkot:  Finlands svenska pingstsamfund  Suomen Helluntaikirkko  Suomen Helluntaikansa 
Suurimmat seurakunnat:  Helsingin Saalem  Fila Church Helsinki  Jyväskylän helluntaiseurakunta  Kuopion helluntaiseurakunta  Lahden helluntaiseurakunta  Oulun helluntaiseurakunta  Pietarsaaren Elim  Seinäjoen helluntaiseurakunta  Tampereen helluntaiseurakunta  Turun helluntaiseurakunta  Vaasan helluntaiseurakunta  Vasa Sion  Luettelo seurakunnista 
Henkilöt:  Ball Barratt  Brofeldt  Castrén  Fellman  Ahonen  Andström  Antturi  Bengström  Bergstén  Haapala  Havupalo  Kallionpää  Klemetz  Korhonen  Korpi  Kunnas  Kukkula  Launonen  Lundin  Luoto  Manninen  Rosenberg  Sigfrids  Tuppurainen  Yli-Vainio  Ylppö  Yrjölä  Öhberg 
Järjestöt:  Elämä ja Valo  Evankelistakoti  Fida International  Finlands svenska pingstmission  Helluntaiseurakuntien musiikki  Helluntaiseurakuntien työntekijät HELP  Iso Kirja  Kristillinen alkoholisti- ja narkomaanityö  Samaria-lähetys 
Media:  Aikamedia  Avainmedia  Finmedia  Hyvä Sanoma  Livet  Ristin Voitto  Taborförlaget 
Kulttuuri ja tapahtumat:  Fifteen-leiri  Hengellinen laulukirja  Juhannuskonferenssi  Lapsikuoro Jippii  Royal Rangers  Syyspäivät  Youth Celebration 
Pohjoismaiden helluntaiyhteisö • Euroopan helluntaiyhteisö • Maailman helluntaiyhteisö • Assemblies of God • Helluntaiherätys Ruotsissa
Kuuma kissa?

| Kuuma kissa? |
| --- | --- |
 Elokuvan juliste, Erkki Ruuhinen 1968.
Ohjaaja:  Erkko Kivikoski
Käsikirjoittaja:  Kerttu-Kaarina Suosalmi
Perustuu:  Kerttu-Kaarina Suosalmen: romaaniin Neitsyt (1964)
Tuottaja:  Pentti Helanne Arno Carlstedt
Säveltäjä:  Lasse Mårtenson
Kuvaaja:  Esko Nevalainen
Leikkaaja:  Juho Gartz
Pääosat:  Maarita Mäkelä Eero Melasniemi Kurt Ingvall Urpo Poikolainen
Valmistustiedot
Valmistusmaa:  Suomi
Tuotantoyhtiö:  FJ-Filmi Oy
Ensi-ilta:  16. helmikuuta 1968
Kesto:  78 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Kuuma kissa? on Erkko Kivikosken ohjaama elokuva vuodelta 1968. Elokuva on saanut aiheensa Kerttu-Kaarina Suosalmen romaanista Neitsyt (1964), mutta Suosalmi muokkasi sitä käsikirjoitusvaiheessa melko perusteellisesti uusiksi.
Kivikoskea pidetään suomalaisen uuden aallon keskeisenä nimenä. Lyhyen uransa aikana hän sai ohjauksistaan kuusi Jussia. Kuuma kissa? on hänen kolmas pitkä ohjauksensa.
Elokuva alkaa, kun lukion keskeyttänyt Antti Salminen (Eero Melasniemi) huojahtelee kännissä lahtelaista mäkeä alas kuralätäkköön ja joutuu toilailunsa vuoksi erotetuksi koulusta, mutta saa kuitenkin elämästä kiinni ja menee isänsä verstaalle töihin. Hän ja 24-vuotias opettaja Marja päätyvät suhteeseen, jota koulun vanhoilliset opettajat eivät hyväksy.
Tuottajaporras nimesi elokuvan vastoin Kivikosken tahtoa. Hänen työnimiään olivat "Varpaat", "Minitunteet" ja Suosalmen romaanin mukainen "Neitsyt".
Näyttelijät

| 0 | 1 | 2 |
| --- | --- | --- |
|  Maarita Mäkelä  | … |  maisteri Marja Kardén, äidinkielen lehtori, "Säikky"   |
|  Eero Melasniemi  | … |  Antti Salminen   |
|  Kurt Ingvall  | … |  Tiitus Laurén, matematiikan vanhempi lehtori   |
|  Urpo Poikolainen  | … |  E. Salminen, Antin isä, peltisepänverstaan omistaja   |
|  Marja-Leena Kouki  | … |  Pirjo, "Piri"   |
|  Asta Backman  | … |  Kaisa Palmu, uskonnonopettaja   |
|  Seija Sora  | … |  englanninkielen lehtori   |
|  Lasse Viljas  | … |  rehtori   |
|  Hildegard Koivisto  | … |  lehtori Alma Koskinen   |
|  Seppo Jokela  | … |  Martti Vanhala, kuraattori   |
|  Raimo O Niemi  | … |  koululainen   |
|  Arto Tuominen  | … |  Marjan entinen poikaystävä   |
|  Edit Poikolainen  | … |  Antin äiti   |
|  Jorma Aarroskari  | … |  oppikoululainen   |
Vastaanotto

Myöhemmissä kritiikeissä on kiitetty Melasniemen ja Maarita Mäkelän roolitöitä, samoin kuvauksen, musiikin ja leikkauksen tekijöitä.
Virginiamysiini

| --- | --- |


Virginiamysiini
Systemaattinen (IUPAC) nimi
 ?
Tunnisteet
CAS-numero: 11006-76-1
ATC-koodi: D06AX10
PubChem CID:  ?
DrugBank: DB11476
Kemialliset tiedot
Kaava:  ?
Moolimassa:  ?
Fysikaaliset tiedot
Sulamispiste: 138–140 °C (hajoaa)
Liukoisuus veteen: huonosti veteen
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio: virtsan mukana
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Virginiamysiini on seos makrolidi- ja peptidijohdannaisiin kuuluvia orgaanisia yhdisteitä. Sitä käytetään lähinnä eläinlääketieteessä antibioottina.
Ominaisuudet ja käyttö

Virginiamysiiniä tuottavat aktinobakteereihin kuuluva laji Streptomyces virginiae ja sen lähisukulaiset. Se eristettiin ensimmäisen kerran vuonna 1955. Virginiamysiini koostuu peptidimakrolidista virginiamysiini S1:stä ja monityydyttymättömästä makrolidista virginiamysiini M1:stä (pristinamysiini IIA), joka on myös pristinamysiinin komponentti. Huoneenlämpötilassa seos on valkoista jauhetta, joka liukenee niukasti veteen ja paremmin emäksiin ja useisiin orgaanisiin liuottimiin kuten etanoliin, asetoniin ja kloroformiin. Virginiamysiini on optisesti aktiivista ja sen kiertokyky etanoliliuoksessa on -124.
Virginiamysiinin antibioottiset ominaisuudet perustuvat siihen, että se sitoutuu bakteerien ribosomiin. Seoksen kaikki komponentit estävät proteiinisynteesiä. Lääkeaine tehoaa pääasiallisesti grampositiivisiin bakteereihin ja muutamiin gramnegatiivisin bakteereihin. Virginiamysiini on nykyään lähinnä eläinten antibiootti, mutta sitä voidaan käyttää myös ihmisillä ulkoisesti.
Dev Patel

| Dev Patel |
| --- | --- |
 Dev Patel vuonna 2016.
Henkilötiedot
Syntynyt: 23. huhtikuuta 1990 (ikä 34) Harrow, Suur-Lontoo, Englanti
Ammatti:  näyttelijä
Näyttelijä
Aktiivisena:  2006–
Aiheesta muualla
IMDb 
Elonet
AllMovie
Dev Patel (gudžaratiksi: દેવ પટેલ) (s. 23. huhtikuuta 1990 Harrow) on brittiläinen elokuva- ja televisionäyttelijä sekä taekwondoin. Näyttelijänä hänet tunnetaan rooleistaan Anwar Kharralina teinidraamasarjassa Skins – liekeissä ja Jamal Malikina kriitikkojen ylistämässä Danny Boylen ohjaustyössä Slummien miljonääri, joka voitti useita Oscar-palkintoja. Myös Patel sai vuonna 2008 valmistuneesta elokuvasta lukuisia palkintoja, kuten Critics’ Choice -palkinnon ja Screen Actors Guild -palkinnon, ja hän oli ehdolla parhaan pääosanäyttelijän BAFTA-palkinnon saajaksi. Kamppailulajeissa hänellä on musta vyö taekwondossa ja hän voitti pronssimitalin vuonna 2004 AIMAA:n maailmanmestaruuskisoissa Dublinissa.
Patel sai parhaan miessivuosan Oscar-ehdokkuuden roolistaan elokuvassa Lion (2016).
Lapsuus ja koulutus

Dev Patel syntyi Lontoon Harrow’ssa Englannissa hindulaisille, etnisesti gudžarateille intialaisille vanhemmille, jotka ovat molemmat syntyneet Nairobissa Keniassa. Hänen vanhempansa muuttivat toisista erillään Keniasta teini-ikäisinä ja tapasivat vasta Lontoossa, kun heidän sovittiin menevän naimisiin. Hänen äitinsä Anita on henkilökohtainen avustaja (engl. caregiver) ja isänsä Raj IT-konsultti. Hänellä on yksi sisarus, Komal-niminen isosisko.
Patel kasvoi Rayners Lanen alueella Harrow’ssa ja kävi Longfieldin peruskoulua. Hän näytteli ensimmäisen kerran Sir Andrew Aguecheekia koulunäytelmässä Loppiaisaatto. Patelille annettiin parhaan näyttelijän palkinto suorituksestaan ja hän kertoo, että hän tiesi sen jälkeen haluavansa näyttelijäksi. Myöhemmin hän kävi Whitmore High Schoolia ja sai arvosanan A* GCSE-draamakokeessa ”omakohtaisesta tulkinnastaan Beslanin koulukaappauksen lapsesta”. Hänen draamaopettajansa Niamh Wright on kertonut: ”Dev oli lahjakas oppilas, joka teki minuun nopeasti vaikutuksen synnynnäisellä kyvyllään esittää suurta määrää erilaisia hahmoja mielikuvituksellisesti ja luovasti. […] Hänelle annettiin täydet pisteet GCSE-yleisöesityksestään, ja vieraileva tuomari liikuttui kyyneliin hänen rehellisestä tulkinnastaan, kun hän näytteli lasta Beslanin koulukaappauksessa Venäjällä.” Hän suoritti lopulta A-level-tutkinnon vuonna 2007 työskennellessään Skins-televisiosarjassa.
Kamppailulajit

Patel on kertonut, että hän oli lapsena ”hemmetin energinen” ja että hän joutui sen takia koulussa vaikeuksiin. Hänen äitinsä sai hänet harrastamaan kamppailulajeja, jotta hän voisi kanavoida energiaansa. Patel aloitti ensin karaten, josta hän piti, mutta hänen mukaansa ”klubi oli todella huono […] hän jakeli meille vöitä.” Patel alkoi harjoitella taekwondoa Rayners Lanella vuonna 2000. Hän osallistui säännöllisesti sekä kansallisiin että kansainvälisiin kilpailuihin, kuten vuoden 2004 AIMAA:n (Action International Martial Arts Association) maailmanmestaruuskisoihin Dublinissa, jossa hän voitti pronssimitalin. Maailmanmestaruuskisat pidettiin lokakuussa 2004, kun hänellä oli punainen vyö ja hän kilpaili juniorina muita punaisten ja mustien vöiden haltijoita vastaan. Hän pääsi semifinaaleihin, joissa hän hävisi mustan vyön haltijalle ”hyvin tiukassa kamppailussa” ja sai lopulta pronssimitalin. Hän sai myöhemmin 1. danin mustan vyön 11. maaliskuuta 2006.
Ura näyttelijänä > Skins – liekeissä

Patel aloitti näyttelijänuransa vuoden 2006 loppupuolella, kun hän osallistui E4-kanavan teinidraamasarjan Skins – liekeissä koe-esiintymiseen. Patelin äiti näki ilmoituksen tilaisuudesta sanomalehdessä ja vei Patelin esiintymiseen, vaikka hänellä oli seuraavana päivänä koe. Kahden koe-esiintymisen jälkeen hänet otettiin näyttelemään teini-ikäistä brittiläis-pakistanilaista muslimia Anwar Kharralia. Samassa sarjassa näytelleiden Mike Baileyn (joka esitti Sid Jenkinsiä) ja Hannah Murrayn (joka esitti Cassie Ainsworthia) mukaan Anwarin hahmo perustui osittain Patelin luonteeseen ja rooli kirjoitettiin nimenomaisesti häntä varten sen jälkeen kun hänet oli otettu mukaan sarjaan. Patelilla ei ollut kokemusta ammattimaisesta näyttelemisestä ja hän sanoi, että ”ensimmäisenä kuvauspäivänä en oikein tiennyt, mitä tehdä.” Sarjan ensimmäiset osat esitettiin tammikuussa 2007 ja ne voittivat Kultainen ruusu -draamapalkinnon vuonna 2008. Sarja oli ehdolla BAFTA-televisiopalkintojen parhaan draamasarjan palkinnon voittajaksi. Patel jatkoi Anwarin esittämistä sarjan toisella tuotantokaudella, joka esitettiin helmikuussa 2008. Se voitti BAFTA-palkintogaalassa Philips-yleisöpalkinnon huhtikuussa 2009.
Ura näyttelijänä > Slummien miljonääri

Patel teki elokuvadebyyttinsä, kun hänet valittiin esittämään Danny Boylen elokuvan Slummien miljonääri päähenkilöä Jamal Malikia. Jamal Malik on intialainen muslimipoika, joka syntyy ja kasvaa köyhyydessä Mumbain slummeissa Intiassa. Boyle harkitsi rooliin satoja nuoria miesnäyttelijöitä, mutta havaitsi, että Bollywoodin pääosanesittäjät olivat yleensä ”vahvoja ja komeita sankarityyppejä” eivätkä sellaisia henkilöitä, joita hän etsi. Boylen 17-vuotias tytär Caitlin kertoi hänelle brittiläisestä televisiodraamasta Skins, jonka näyttelijäkaartiin Patel kuului. Viiden koe-esiintymisen jälkeen Patel valittiin rooliin lopulta elokuussa 2007. Elokuvan tuottaja piti alkuperäistä valintaa pääosan esittäjäksi, Ruslaan Mumtazia, liian hyvän näköisenä rooliin. Boyle kertoi: ”Halusin tyypin, joka ei näyttänyt mahdolliselta sankarilta; halusin hänen ansaitsevan sen elokuvassa.” Valmistautuakseen roolisuoritustaan varten Patel seurasi Boylea, kun tämä etsi sopivia kuvauspaikkoja, ja hän pääsi itsekin tarkkailemaan Dharavin slummeja. Hän työskenteli myös puhelinkeskuksessa ja pesi astioita hotellissa päivän ajan.
Slummien miljonäärin julkaisun jälkeen vuoden 2008 lopussa Patel sai suorituksestaan useita palkintoja, mukaan lukien British Independent Film -palkinnon, National Board of Review -palkinnon, Chicago Film Critics Association -palkinnon ja kaksi Black Reel -palkintoa parhaasta näyttelijäsuorituksesta ja parhaasta läpimurtoesityksestä. Patel oli myös ehdolla Screen Actors Guild -palkinnon saajaksi parhaan sivuosanäyttelijän kategoriassa. Palkinto annettiin lopulta postuumisti Heath Ledgerille suorituksestaan elokuvassa  Yön ritari, mutta Patel sai Screen Actors Guildin palkinnon parhaasta näyttelijäkokoonpanosta, jonka hän sai yhdessä kymmenen muun Slummien miljonäärin näyttelijän kanssa. 8. tammikuuta 2009 Patel sai parhaan nuoren esiintyjän Critics' Choice -palkinnon. Hän oli ehdolla lisäksi kahden London Critics Circle -elokuvapalkinnon, parhaan sivuosanäyttelijän NAACP Image -palkinnon ja parhaan pääosanäyttelijän 62. BAFTA-palkinnon saajaksi. Itse elokuva sai neljä Golden Globe -palkintoa, kuten parhaan draamaelokuvan palkinnon, ja kahdeksan Oscar-palkintoa.
Ura näyttelijänä > The Last Airbender

Vuonna 2008 Patel koe-esiintyi M. Night Shyamalanin elokuvan The Last Airbender roolia varten. Elokuva perustuu animaatiosarjaan Avatar: The Last Airbender. Helmikuussa 2009 ilmoitettiin, että Patel korvasi Jesse McCartneyn Zukon rooliin, sillä McCartneyn kiertue oli samaan aikaan kun näyttelijäkaartille suunniteltu leiri, jossa harjoitellaan kamppailulajeja. Shyamalan sanoi, että Patel oli ”jo valmiiksi yksi niistä tyypeistä, joista olin kiinnostunut. Sitten näin Slummien miljonäärin ja kaverin vetovoima vain kasvoi”. Kuvaukset alkoivat maaliskuussa 2009.
Yksityiselämä

Patel seurusteli Slummien miljonäärin vastanäyttelijänsä Freida Pinton kanssa. He erosivat vuoden 2014 lopussa.
Filmografia

| Vuosi | Nimi | Elokuva/televisio | Rooli | Huomautuksia |
| --- | --- | --- | --- | --- |
| 2007–2008 | Skins – liekeissä | Televisio | Anwar Kharral | Yksi pääosista Sai kaksi BAFTAa |
| 2008 | Slummien miljonääri | Elokuva | Jamal Malik | Pääosa Sai seitsemän BAFTAa ja kahdeksan Oscaria |
| 2010 | The Last Airbender | Elokuva | Zuko | Perustuu sarjaan Avatar: The Last Airbender |
| 2012 | The Best Exotic Marigold Hotel | Elokuva | Sonny Kapoor |  |
| 2012–2014 | Newsroom | Televisio | Neal Sampat |  |
| 2012 | About Cherry | Elokuva | Andrew |  |
| 2015 | The Second Best Exotic Marigold Hotel | Elokuva | Sonny Kapoor |  |
| 2015 | Chappie | Elokuva | Deon Wilson |  |
| 2015 | The Man Who Knew Infinity | Elokuva | Srinivasa Ramanujan |  |
| 2016 | Only Yesterday | Elokuva | Toshio | Äänirooli |
| 2016 | Lion | Elokuva | Saroo Brierley |  |
| 2018 | Hotel Mumbai | Elokuva | Arjun |  |
| 2018 | The Wedding Guest | Elokuva | Jay |  |
| 2019 | David Copperfieldin elämä ja teot | Elokuva | David Copperfield |  |
| 2019 | I Lost My Body | Elokuva | Naofel | Äänirooli |
| 2021 | The Green Knight | Elokuva | Gawain |  |